Document ID: 32008R0124

ΚΑΝΟΝΙΣΜΌΣ (ΕΚ) αριθ. 124/2008 ΤΗΣ ΕΠΙΤΡΟΠΉΣ
της 12ης Φεβρουαρίου 2008
σχετικά με παρέκκλιση από τον κανονισμό (ΕΚ) αριθ. 1535/2003 όσον αφορά τις περιόδους παράδοσης αχλαδιών για την περίοδο 2007/2008
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση της αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 6,
Εκτιμώντας τα ακόλουθα:
(1)
Το καθεστώς ενίσχυσης που θεσπίστηκε με τον κανονισμό (ΕΚ) αριθ. 2201/96 καταργείται με τον κανονισμό (ΕΚ) αριθ. 1182/2007 του Συμβουλίου (2) για τη θέσπιση ειδικών κανόνων όσον αφορά τον τομέα των οπωροκηπευτικών από την 1η Ιανουαρίου 2008. Ωστόσο, το εν λόγω καθεστώς ενίσχυσης ισχύει για την περίοδο εμπορίας 2007/2008 κάθε σχετικού προϊόντος δυνάμει του άρθρου 55 παράγραφος 1 του κανονισμού (ΕΚ) αριθ. 1182/2007.
(2)
Το άρθρο 3 παράγραφος 2 στοιχείο γ) του κανονισμού (ΕΚ) αριθ. 1535/2003 της Επιτροπής, της 29ης Αυγούστου 2003, με αντικείμενο λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στον τομέα των μεταποιημένων προϊόντων με βάση τα οπωροκηπευτικά (3), προβλέπει ότι η ενίσχυση για τα αχλάδια χορηγείται μόνο στα αχλάδια που παραδίδονται στη βιομηχανία μεταποίησης μεταξύ 15ης Ιουλίου και 15ης Δεκεμβρίου.
(3)
Τον Δεκέμβριο 2007, οι ιταλικές περιοχές παραγωγής επηρεάστηκαν από έκτακτα περιστατικά δηλαδή από την απεργία των μέσων μεταφοράς που εμπόδισε τις παραδόσεις στη βιομηχανία μεταποίησης κατά την πλέον σημαντική περίοδο παράδοσης. Εξαιτίας του γεγονότος αυτού, η παράδοση από τους παραγωγούς απαίτησε αυξημένο χρόνο εργασίας που είχε ως αποτέλεσμα καθυστερήσεις ως προς το χρονοδιάγραμμα των παραδόσεων.
(4)
Για να μη θιγούν οι παραγωγοί εξαιτίας των συγκεκριμένων περιστατικών, πρέπει να προβλεφθεί παρέκκλιση, κατ’ εξαίρεση και μόνο για την περίοδο εμπορίας 2007/2008, από τις ημερομηνίες που προβλέπονται στο άρθρο 3 παράγραφος 2 στοιχείο γ) του κανονισμού (ΕΚ) αριθ. 1535/2003.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 3 παράγραφος 2 στοιχείο γ) του κανονισμού (ΕΚ) αριθ. 1535/2003 και μόνο για την περίοδο εμπορίας 2007/2008, η ενίσχυση θα χορηγηθεί στα αχλάδια που παραδίδονται στη βιομηχανία μεταποίησης μεταξύ 15ης Ιουλίου 2007 και 15ης Ιανουαρίου 2008.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Φεβρουαρίου 2008.

Labels: 3
17
1
5